Publication: Magyar Közlöny
Issue: MK-2009-189 (Year: 2009, Number: 189)
Era: 2004-2010
Section: A Magyar Köztársaság Alkotmányáról szóló 1949. évi XX. törvény (a továbbiakban: Alkotmány) 28/D. §-ának
Paragraph Index: 3055

A Magyar Köztársaság Alkotmányáról szóló 1949. évi XX. törvény (a továbbiakban: Alkotmány) 28/D. §-ának rendelkezése értelmében országos népi kezdeményezés arra irányulhat, hogy az Országgyûlés hatáskörébe tartozó kérdést az Országgyûlés tûzze a napirendjére, tehát csak az Országgyûlés részére írhat elõ kötelezettséget. Ezzel szemben a kezdeményezés nem –, illetve nem csak – az Országgyûlés hatáskörébe tartozó feltételt tartalmaz azzal, hogy a Kormányt elõterjesztés benyújtására kötelezné. Az Országos Választási Bizottság megállapítja, hogy a kezdeményezés továbbá nem felel meg az Nsztv. 17. §-ában foglaltaknak, amely szerint a népi kezdeményezésnek pontosan és egyértelmûen kell tartalmaznia a megtárgyalásra javasolt kérdést. Az aláírásgyûjtõ íven szereplõ kérdés nem felel meg az egyértelmûség követelményének, mert megfogalmazása túlságosan összetett, több kérdést tartalmaz, amelyek a technikai és jogi feltételek megtárgyalásáról, a juttatások egy részének vagy egészének az utalásáról, az országos kezelhetõségrõl, a szociális kártyáról és egyes termékek vásárlásának tilalmáról szólnak. Az Alkotmánybíróság álláspontja szerint önmagában az, hogy az aláírásgyûjtõ íven szereplõ kérdés több tagmondatból áll, nem feltétlenül sérti az egyértelmûség követelményét. Itt azonban a kérdés több olyan alkérdésbõl áll, amelyek egymáshoz való viszonya nem egyértelmû, vagy amelyek nem következnek egymásból, illetve tartalmilag nem kapcsolódnak egymáshoz. Ezáltal nemcsak az egyértelmûség követelménye sérül, hanem csorbul az Alkotmány 2. § (2) bekezdésén alapuló népszavazáshoz való jog is. Nem felel meg továbbá a kezdeményezés az egyértelmûség követelményének azért sem, mert a kérdésben megfogalmazott viszonyokon túlmenõen, azok egyes fogalmi elemei önmagukban sem egyértelmûek. A testület álláspontja szerint a kezdeményezés megfogalmazása megtévesztõ a választópolgár számára, mivel azt a látszatot kelti, mintha a Kormány elõterjesztésére lenne szükség egy eredményes népi kezdeményezés aláírásgyûjtését követõen ahhoz, hogy az Országgyûlés azt napirendjére tûzze. Az Nsztv. 18. §-ának a) pontja értelmében, mivel a kérdés nem tartozik az Országgyûlés hatáskörébe és ugyanezen jogszabály 18. §-ának b) pontja értelmében, mivel nem felel meg az Nsztv. 17. §-ában foglalt követelményeknek, az Országos Választási Bizottság az aláírásgyûjtõ ív mintapéldánya hitelesítésének megtagadásáról döntött. II. A határozat az Alkotmány 2. § (2) bekezdésén, a 28/D. §-án, az Nsztv. 2. §-án, 17. §-án és a 18. §-ának a) és b) pontján, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Szigeti Péter s. k., az Országos Választási Bizottság elnöke

Source: https://magyarkozlony.hu/hivatalos-lapok/362ecb0a7b03eed9e42bea8078ddf4f6f494e68c/dokumentumok/7b0115f66ab7f5ae4f0511a2d34822db7330ad61/letoltes